
	ACTA 


	Expedient núm.: 
	Òrgan col·legiat: 

	JGL/2019/29 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	2 de setembre de 2019 

	Durada 
	des de les 19.00 fins a les 21.05 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Mireia Irla i Solà


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	No

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/28 de la Junta de Govern Local de la sessió duta a terme el dia 26 d’agost de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient AA 547. Canvi de nom llicència activitat bar amb ambient musical 

	Desfavorable
	Tipus de votació: unanimitat

	Vista la sol·licitud de canvi de nom de la llicència municipal d’obertura per a l’activitat de bar amb ambient musical, que disposa de llicència municipal d’obertura per acord de la Junta de Govern Local de data 10 de novembre de 2008, (exp. AA 547);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
Vista la certificació tècnica aportada per al canvi de titularitat amb núm. de visat: 004194-09.07.2019;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat condicionat a la presentació d'un certificat tècnic que acrediti la comprovació acústica de l’efectivitat de les mesures d’aïllament adoptades enfront del soroll i possibles vibracions a l’ambient interior i exterior, amb el local i la maquinària en funcionament, en un termini de 15 dies, des de l’endemà d’aquesta notificació; en el cas que fos necessari efectuar mesures correctores per complir amb la normativa, es condicionarà l'autorització de l'obertura a l’execució d’aquestes mesures, en un termini d'un mes. 


	Expedient AA 607. Baixa llicència municipal d'obertura d'una sala de lloguer per a esdeveniments

	Favorable
	Tipus de votació: unanimitat

	Vista la sol·licitud de baixa de la llicència municipal d'obertura d’una sala de lloguer per a esdeveniments;
Vist que el titular de l’establiment disposa de llicència municipal d’obertura per acord de la Junta de Govern Local de data 12 de desembre de 2016, amb expedient núm. AA 607; 
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la baixa sol·licitada. 


AIGÜES
  
	Expedient 1513/2019. Modificació de pòlisses de subministrament d’aigua, agost de 2019

	Favorable
	Tipus de votació: unanimitat

	La regidora delegada de Serveis Municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes d’agost de 2019.



CONTRACTACIÓ
	Expedient 1399/2019. Contractació – servei de ioga per a la gent gran

	Favorable
	Tipus de votació: unanimitat

	Vist l'informe justificatiu de la necessitat del contracte emès en data 7 d’agost de 2019 per l’assistent social, Marta Pallarès i Baraldés, en la que es motiva la necessitat i idoneïtat d'efectuar un contracte menor de serveis per adjudicar el «servei de ioga per a la gent gran» amb codi CPV 85000000-9;
Vist que la motivació que justifica la necessitat de contracte és la següent: «aquesta activitat ja fa molts anys que es porta a terme dins els programes que s’ofereixen per a la gent gran. I es considera convenient efectuar aquesta contractació, atès l'interès públic i la manca de mitjans»;
Vist els pressupostos presentats per:
- Emma Herrada   30,00 €/hora, exempt d’IVA
- Espaigua SL       30,00 €/hora (IVA inclòs)
- Joanna Abella    25,00 €/hora + 21% IVA= 30,25 €
Els preus són per fer l’activitat a l’auditori de la Sala Polivalent, els dimarts i dijous;
Vist que el present contracte té la durada del curs 2019-2020, per tant, no és superior a 1 any ni objecte de cap pròrroga;
Vist que el present contracte té un pressupost base de licitació  inferior a 15.000,00 € atès que es tracta d'un contracte de serveis;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents i que individualment o conjuntament superin els 15.000,00 € atès que es tracta d'un contracte de serveis, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, per unanimitat dels assistents, acorda:
Primer. Adjudicar el contracte menor de serveis de «Classes de ioga per a la gent gran», a Emma Herrada Gost, per un preu de 30,00 €/hora, exempt d’IVA, atès que l'horari i l'espai que proposa són les que millor s'ajusten a les necessitats del servei pel curs 2019-2020.
Segon. Autoritzar i disposar, per un import de 30,00 €/hora, exempt d’IVA, la despesa que per aquest Ajuntament representa la present contractació, amb càrrec a l'aplicació pressupostària 2310.22696 (programes i activitats socials).
Tercer. Designar com a responsable del contracte Marta Pallarès i Baraldés amb càrrec d’assistent social.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


ESPORTS
	Expedient 1452/2019. Prova puntuable per als campionats d'Espanya i Mundial d'Enduro, dies 5 i 6 d'octubre

	Favorable
	Tipus de votació: unanimitat

	Vista la sol·licitud presentada i subscrita per Ramon Andreu i Bosch, amb DNI núm. ***4963**, president de Moto Club Solsonès, en què exposa que, conjuntament amb la Federació Catalana de Motociclisme, el Moto Club Solsonès organitza la prova puntuable per als campionats d'Espanya i Mundial d'Enduro, els dies 5 i 6 d'octubre; el recorregut d'enllaç, no competitiu, transcorrerà pels termes municipals de Bassella, Castellar de la Ribera, Lladurs, Olius i Solsona; demana autorització per poder passar per camins municipals de Solsona;
Vist l'informe 387/2019 emès per la Policia Local i a proposta del regidor delegat d'Esports i de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda autoritzar el pas del recorregut d'enllaç per camins municipals de Solsona sense perjudici de l'autorització dels propietaris dels terrenys i sempre que es faci amb unes mesures de seguretat òptimes per la resta d'usuaris de les vies. Aquestes mesures s'haurien d'establir en una reunió prèvia per saber com s'organitzaran els trams afectats per la prova.


GOVERNACIÓ
 
	Expedient 1501/2019. Orfeó Nova Solsona – utilització balma Mare de la Font, dia 15 de setembre

	Favorable
	Tipus de votació: unanimitat

	Vista la sol·licitud presentada i subscrita per Pere Algué, representant de l'Orfeó Nova Solsona, en què demana autorització per utilitzar l'espai de sota la balma de la Mare de la Font per dur a terme un dinar el dia 15 de setembre, de les 10.00 a les 18.00 hores, així com permís per poder fer foc en aquest espai;
Vist l'informe 407/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda autoritzar la utilització de l’espai. Pel que fa a la possibilitat de fer foc, s’informa favorablement per tal que el sol·licitant pugui tramitar el permís corresponent al Departament d’Agricultura, Ramaderia, Pesca i Alimentació.


	Expedient 1519/2019. Festa Major de Solsona 2019 – instal·lació parada artesania

	Favorable
	Tipus de votació: unanimitat

	Vista la sol·licitud de permís per instal·lar una parada d'artesania del 7 a l'11 de setembre, durant la Festa Major de Solsona 2019;
Vist l’informe 413/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019 de 7 de juliol, i per unanimitat dels assistents, acorda concedir el permís sol·licitat, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social, i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que pel que fa a la ubicació de la parada haurà de seguir les indicacions de la Policia Local i que la zona ha de quedar sempre neta pel responsable de l’activitat.


 
MERCAT
	Expedient 1300/2019. Associació «Ninfa de las Hojas» – espai al mercat setmanal

	Favorable
	Tipus de votació: unanimitat

	Vista la sol·licitud presentada i subscrita per Ruth Solana i Pons, representant de l’associació "Ninfa de las Hojas", entitat sense ànim de lucre, en què demana un lloc provisional, al mercat setmanal del dimarts, ja que en aquest mercat hi ha molt poques parades, per poder vendre productes ecològics, reciclats... per recaptar fons per a la investigació de malalties que no tenen veu;
Vist que el mercat del dimarts està tancat i no es vol ampliar;
Vist que la Junta de Govern Local, en la sessió duta a terme el dia 22 de juliol de 2019, acordà comunicar a l'associació "Ninfa de la Hojas" que en aquest moment no hi ha cap concurs obert per poder accedir a una plaça vacant per al mercat de venda no sedentària dels dimarts ni dels divendres;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l'Ajuntament es ratifica amb l'acord adoptat per la Junta de Govern Local del dia 22 de juliol de 2019. Tot i això, es poden concedir autoritzacions puntuals, prèvia sol·licitud, per instal·lar una parada informativa, no comercial, els divendres, a la plaça del Camp.


 
	Expedient 1488/2019. Càritas Arxiprestal Solsona-Morunys – espai al mercat setmanal

	Favorable
	Tipus de votació: unanimitat

	Vista la sol·licitud presentada i subscrita per Mónica Castro i Fernández, representant de Càritas Arxiprestal Solsona-Morunys, en què demana un espai al mercat setmanal per a l'Associació de Dones d'Integració Sociocultural, per què famílies marroquines amb situació de vulnerabilitat social puguin tindré l'oportunitat de vendre productes artesanals per millorar la seva situació econòmica i social;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que en aquest moment no hi ha cap concurs  obert per poder accedir a una plaça vacant per al mercat de venda no sedentària dels dimarts ni dels divendres. Tot i això, es poden concedir autoritzacions puntuals, prèvia sol·licitud, per instal·lar una parada informativa, no comercial, els divendres, a la plaça del Camp.


PATRIMONI
	Expedient 341/2019. Ocupació temporal d'un habitatge, propietat de l'Ajuntament de Solsona, situat al carrer d’Antoni Gaudí, 5, 2n

	Favorable
	Tipus de votació: unanimitat

	Per acord de Junta de Govern Local, del dia 18 de febrer de 2019, i a petició de la Direcció General d’Atenció a la Infància i Adolescència, es va aprovar la concessió d’un permís d’ocupació temporal de l’habitatge situat al carrer d’Antoni Gaudí, 5, 2n.
Atès que, des de la Direcció General d’Atenció a la Infància i Adolescència, no s’ha formalitzat la signatura del contracte, i atesa la necessitat de regularitzar l’ocupació temporal de l’habitatge esmentat,
A proposta de l’alcalde, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Comunicar a la Direcció General d’Atenció a la Infància i Adolescència que s’anul·la l’acord de la Junta de Govern Local de 18 de febrer de 2019 pel qual s’aprovava la concessió, a favor de la Direcció General d’Atenció a la Infància i Adolescència, d’un permís d’ocupació temporal de l’habitatge situat al carrer d’Antoni Gaudí, 5, 2n.
2. Formalitzar el permís d’ocupació temporal amb GEDI, Cooperativa d’Iniciativa Social.


	Expedient 341/2019. Ocupació temporal d'un habitatge, propietat de l'Ajuntament de Solsona, situat al carrer d’Antoni Gaudí, 5, 2n

	Favorable
	Tipus de votació: unanimitat

	Vista la urgència social generada per l’arribada massiva de joves adolescents migrats procedents de fora del territori i que la Direcció General d’Atenció a la Infància i Adolescència havia demanat la col·laboració dels ajuntaments del territori per aconseguir espai on aixoplugar aquests joves;
Atès que l’Ajuntament de Solsona disposa d’un habitatge situat al carrer d’Antoni Gaudí, 5, 2n, adequat per a poder acollir aquests joves;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir a GEDI, Cooperativa d’Iniciativa Social, un permís d’ocupació temporal de l’habitatge situat al carrer d’Antoni Gaudí, 5, 2n, d’acord amb el document que s’adjunta i facultar l’alcalde per a la seva signatura:
“Permís d’ocupació temporal per l’Ajuntament de Solsona a sol·licitud de GEDI, Cooperativa d’Iniciativa Social, relatiu a un habitatge situat al carrer d’Antoni Gaudí, 5, 2n
La urgència social generada per l’arribada massiva de joves adolescents migrats procedents de fora del territori, ha representat un sobre-esforç per a les institucions públiques de Catalunya, en particular pel que fa a la protecció d’aquests col·lectius. Dins d’aquest marc, la Direcció General d’Atenció a la Infància i l’Adolescència del Departament de Treball, Afers Socials i Famílies té entre les seves funcions l’assistència urgent i cobertura de les necessitats bàsiques dels joves.
És en aquesta tessitura, i en un context d’emergència de país en que s’han d’optimitzar tots el recursos adients en aquesta finalitat.
La Direcció General d’Atenció a la Infància i l’Adolescència en la seva recerca d’actius de cara a la protecció immediata i urgent dels menors d’edat que es troben en aquesta situació, arribats des de l’estranger sense referents ni mitjans, es va adreçar a institucions i entitats del sector públic i privat per tal d’aconseguir dotar dels espais necessaris per aixoplugar a aquests joves.
Per aquest motiu, i donada la saturació dels centres de primera acollida i malgrat els esforços de personal i entitats, la Direcció General d’Atenció a la Infància i l’Adolescència es va adreçar a l’Ajuntament de Solsona per tal de demanar la seva col·laboració en aquesta tasca, mitjançant la cessió temporal i per raons d’emergència d’instal·lacions que es puguin adaptar a l’objectiu de protecció dels menors d’edat amb la immediatesa que la situació demana.
Davant aquesta urgència, GEDI, Cooperativa d’Iniciativa Social, organisme amb personalitat jurídica pròpia, ha accedit a la present petició en el termes en què es desenvoluparà a continuació, petició que ha estat atesa per l’Ajuntament de Solsona amb la cessió temporal de les seves instal·lacions públiques situades al carrer d’Antoni Gaudí, 5 (concretament, l’habitatge situat el segon pis).
El marc normatiu que regula i estableix les obligacions en matèria de primera atenció i protecció dels menors d’edat estrangers no acompanyats és el següent:
· A nivell internacional la Convenció dels drets de l’infant de 20 de novembre de 1989, ratificada per l’Estat Espanyol, és el principal instrument internacional jurídicament vinculant de protecció de menors d’edat.
· A nivell europeu trobem la Resolució del Consell 97/C 221/03, de 26 de juny 1997, relativa als menors no acompanyats nacionals de països tercers després recollida en les directives del Consell de la Unió Europea 2001/55/CE, 2003/9/CE i 2003/86/CE9. També podem destacar la Resolució del Parlament Europeu, de 12 de setembre de 2013, sobre la situació dels menors no acompanyats en la UE (2012/2263(INI)).
· A nivell estatal la regulació essencial es roba recollida en l’article 35 punts 3 i 4 de la Llei orgànica 4/2000, d’11 de gener, sobre drets i llibertats dels estrangers a Espanya i la seva integració social.
· A nivell autonòmic la Llei 10/2010, del 7 de maig, d’acollida de les persones immigrades i de les retornades a Catalunya, la Llei 14/2010, del 27 de maig, dels drets i les oportunitats en la infància i l’adolescència, i el Decret Legislatiu 1/2002, de 24 de desembre, pel qual s'aprova el Text refós de la Llei de patrimoni de la Generalitat de Catalunya.
Objecte de la cessió
L’objecte d’aquesta cessió temporal i urgent d’us és l’habitatge situat al carrer d’Antoni Gaudí, 5, 2n, al municipi de Solsona.
Aquest pis té una superfície útil de 100 m2.
Finalitat
La finalitat d’aquesta cessió d’espais és la ubicació d’aquests menors d’edat de forma urgent una vegada es troben en el nostre territori, en compliment de les obligacions de protecció de la infància i l’adolescència, i en particular dels menors d’edat en situació d’eventual desemparament.
Obligacions del cedent
Autoritzar a partir de la data de signatura d’aquest document la cessió d’us temporal de les instal·lacions descrites en l’objecte d’aquesta cessió d’ús, a efectes d’ingrés i estada temporal dels menors d’edat arribats al territori, sense referents familiars per tal de cobrir d’un sostre, en tant no es procedeix per part de la Direcció General d’Atenció a la Infància i l’Adolescència, a dotar-los del recurs més adient d’acord amb la seva situació personal.
Obligacions del cessionari
Fer un ús responsable i adequat a l’objecte de la cessió i que implica la conservació, el manteniment i la vigilància de l’equipament a càrrec de GEDI. Concretament:
a) Neteja dels espais que s’utilitzin.
b) No utilitzar els espais i els equipaments amb una finalitat distinta de la que va ser autoritzada, ni fer servir espais i equipaments diferents dels pactats sense l’acord de la direcció del centre.
c) Fer-se càrrec de la vigilància que asseguri l’obertura i el tancament de l’activitat, la normalitat de l’ús, i en el seu cas, la correcta utilització dels espais que s’utilitzin.
d) Abonar l’import dels danys ocasionats per l’ús.
e) Vetllar perquè l’accés a les instal·lacions es limiti a les persones que es corresponen amb l’activitat pactada.
f) No cedir a tercers per cap concepte els espais pactats.
g) Comunicar, de forma immediata, al consorci d’educació de Barcelona qualsevol incidència derivada de l’ús de les instal·lacions.
h) Abonar el cost dels subministraments que generi l’ús de l’espai cedit (aigua, llum, gas).
Així mateix, retornar l’equipament a l’Ajuntament de Solsona en el mateix estat en que és cedit.
Temporalitat del permís
L’autorització de l’Ajuntament de Solsona s’estendrà, d’acord amb la petició de la Direcció General d’Atenció a la Infància i l’Adolescència, fins al dia 31 de desembre de 2019.
L’autorització que avui s’acorda es podrà prorrogar per acord exprés de les dues parts.
Contingut econòmic
Aquesta cessió d’ús s’efectua sense contraprestacions econòmiques per part de la Direcció General d’Atenció a la Infància i l’Adolescència.
Signen el present document, pel que fa a l’autorització de cessió d’ús, el senyor David Rodríguez i González, alcalde de Solsona.
I, pel que a l’acceptació de cessió d’ús descrita en aquest document, Robert Fornés i Torruella, en nom de GEDI, Cooperativa d’Iniciativa Social.


PROTECCIÓ CIVIL
	Expedient 1496/2019. Pla d'autoprotecció dels concerts joves de Festa Major 2019 a la sala de festes i concerts Xelsa

	Favorable
	Tipus de votació: unanimitat

	Vist el Pla d’autoprotecció dels concerts joves de Festa Major 2019 a la sala de festes i concerts Xelsa;
Atès que el Pla compleix amb els requisits establerts al Decret 82/2010, de 29 de juny, pel qual s’aprova el catàleg d’activitats i centres obligats a adoptar mesures d’autoprotecció i es fixa el contingut d’aquestes mesures;
Vist l’informe favorable que figura a l’expedient;
A proposta de l'alcalde,
La Junta de Govern Local, per unanimitat dels assistents, acorda:
Primer. Aprovar el Pla d’autoprotecció dels concerts joves de Festa Major 2019 a la sala de festes i concerts Xelsa.
Segon. Comunicar aquest acord a la Comissió de Protecció Civil de Catalunya.


	Expedient 1514/2019. Protocol d’actuació per a emergències en àrees de pública concurrència. Festa Major 2019. Actes de carrer

	Favorable
	Tipus de votació: unanimitat

	



Atès que, entre els dies 31 d'agost i 11 de setembre de 2019 se celebrarà a Solsona una nova edició de la Festa Major;
Atès que s’ha redactat el “Protocol d’actuació per a emergències en àrees de pública concurrència. Festa Major. Actes de carrer” per preveure la resposta a les possibles incidències que es puguin produir en els actes que es facin a la via pública;
A proposta de l'alcalde i de la la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el “Protocol d’actuació per a emergències en àrees de pública concurrència. Festa Major 2019. Actes de carrer”.


	Expedient 1516/2019. Bans Festa Major 2019

	Favorable
	Tipus de votació: unanimitat

	L’alcalde informa dels bans que es repartiran amb motiu de la propera Festa Major i que són els següents:
Adreçat als solsonins i visitants durant els dies de Festa Major:
“Ban. L'Ajuntament de Solsona desitja a tothom una Festa Major ben lluïda i participada, i demana la col·laboració tant dels solsonins com dels visitants amb un comportament cívic i respectuós amb la via pública i el mobiliari urbà. Solsona, setembre de 2019”.
Adreçat als solsonins i visitants durant els dies de Festa Major:
“Ban. Amb motiu de la Festa Major, i en compliment de la normativa vigent, es recorda la prohibició d’envair l’espai de seguretat durant la preparació i l'esclat de la tronada i els mascles els dies 7, 8 i 9 de setembre. Solsona, setembre de 2019”.


VARIS
	Expedient 1515/2019. Consell Territorial de la Propietat Immobiliària de Lleida – renovació representants

	Favorable
	Tipus de votació: unanimitat

	Segons l'article 4 de l'Ordre EHA/2386/2007, de 26 de juliol, del Ministeri d'Economia i Hisenda, on s'estableix el procediment de designació dels representants locals en diversos òrgans col·legiats, els representants de les entitats locals en els Consells Territorials de la Propietat Immobiliària seran renovats en la seva totalitat dins dels quatre mesos següents a la celebració de les eleccions municipals;
Vist que les eleccions se celebraren el passat dia 26 de maig, s'ha de procedir a la renovació dels tres vocals representants del conjunt d'ajuntaments de la província de Lleida, davant del Consell Territorial de la Propietat Immobiliària de Lleida;
Vist que s'ha de comunicar, a la delegada d'Economia i Hisenda-President del Consell Territorial de la Propietat Immobiliària, els tres ajuntaments de la província de Lleida, exclòs el de Lleida capital, que l'Ajuntament de Solsona proposa;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda proposar els tres ajuntaments que tot seguit es relacionen per què representin l'Ajuntament de Solsona en el Consell Territorial de la Propietat Immobiliària de Lleida:
- Ajuntament de Llavorsí
- Ajuntament de Camarasa
- Ajuntament de Montoliu de Lleida.


	B) ACTIVITAT DE CONTROL 


	Sessió de la Junta de Govern Local

	Vist que el dilluns dia 9 de setembre de 2019 és festiu per ser la Festa Major de Solsona,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda fixar la pròxima reunió de la Junta de Govern Local per al dilluns dia 16 de setembre de 2019, a les 19.00 hores.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

